
Preface 


All praise be to Allah, Peace and blessings be upon Holy Prophet. This Hajj 
and Umrah guide is actually the notes of lectures delivered on facebook 
page and youtube channel called Hambali School, which came into 
existence almost a year ago. | have tried to explain knowledge of hambali 
figh possessed by me in simple and easy way on this channel. So far the 
chapters of taharah, roza, zakat and manasik have been covered. The vast 
chapter of namaz is still being covered. As suggested by my cousin 
Mustafa Pasha | started preparing notes for the lectures | deliver. Today 
| feel very pleased to have completed the compilation of this guide and 
hopefully | can complete the notes of other chapters as well. The 
language of this guide has been kept simple. Meanings of difficult words 
and terminologies are explained in brackets. Tables, charts and images 
have been used to explain various topics. Hopefully this style of writing 
will be admired by readers who find it difficult to understand classical 
textbooks of figh. May Allah accept this endeavour and may this be 
waseelah of my magfirah in the hereafter. 


Syed Badshah Mohiuddin Nemat Qadri 


Date:12/09/2021 

Ny aaa che lenis glaaig Oat gar dt op Al eens 
HAJJ O UMRE KA BAYAAN 


Hajj 0 umre ko manaasik (singular=mansak) kehte haiN. Zindagi bhar 
mein ek baar hajj aur umra ada karna farz hota hai. Hajj arkaan e Islam 
mein se hai, jo koi musalmaan hajj ki farziyyat ka ilm hone ke baad us ka 
inkar karega wo daayera e Islam se qaarij ho jaayega. Allah ta‘aala ne 
Quran mein farmaya: “aur Allah ke liye logon par us ghar ka hajj farz hai 
jo bhi is tak pohonchne ki iste’taa’at rakhta ho” (3:97). Rasul e akram 
SALLALLAHU ALAIHI WA AALIHI WA SALLAM ne farmaaya: jo shags raaste 
ke garch, sawari ka maalik hua jo usko baitullah ki taraf pohoNcha sakte 
the aur usne hajj na kiya to uspar nahi hai ke wo marte hue yahoodi ho 
ya nasraani ho(Jame Tirmizi). 


TAAREEF(DEFINITION) 

Hajj ke luGwi maana (literal meaning) haazir hone ke haiN, jab ke istelaah 
e sharee’at meiN chand ahkam e quda ki taameel ki qaatir ek qaas 
jagah(makkah shareef) mein qaas waqt (zilhajj) mein haazir hone ka naam 
hajj kehlaata hai. 

Umre ke luGwi maana (literal meaning) ziyarat karne ke haiN, jab ke 
istelaah e shareeyat meiN ek qaas jagah (baitullah shareef) meiN qaas 
af’aal ada karne ke liye haazir hone ka naam umra hai. 


HAJJ/UMRE KE SHARAYET 

Shart do gism ke hote haiN, pehli gism shart e wujoob hai jis ke meaning 
yeh hai ke yeh haj ka wo farz hai jo hajj ke andar daaqil to nahiN hai 
magar baGair isko poora kiye hajj shuru bhi nahi ho sakta hai. Dusri qism 
shart e sehhat hai jis ke meaning yeh hai ke yeh hajj ka wo farz hai jis ke 
poora karne par hajj ki adaayegi durust hogi. 

1, Musalmaan hona: Kafir par haj farz nahi hai aur na kaafir ka hajj durust 
hoga, yaani musalmaan hona wujoob aur sehhat dono ki shart hai. 

2. Aq| waala hona: Deewane par hajj farz nahi hai aur na deewane ka haj 
durust hoga, sirf agl waale par hajj farz hai aur usi ka hajj durust hoga, 
yaani aql waala hona wujoob aur sehhat dono ki shart hai. 

Musalmaan hona 

Aqla Wala Hona 
BaaliG Hona 


Aazaad hona 


SHARAYET 


Istetaa'at 
Aurat ke saath 
_mahram hona _ 


3, BaaliG hona: BaaliG shags par hajj farz hota hai. na-baaliG par haj farz 
to nahi hota hai magar na-baaliG agar hajj ada kare to us ka hajj durust 
hoga lekin yeh nafl hajj shumar hoga aur baaliG hone ke baad us ko farz 
hajj adaa karna hoga.BulooGat wujoob ki shart hai, sehhat ki shart nahi 
hai. 
4, Azaad hona: Qadeem zamaane meiN Gulami(stavery) raayij thi. sirf 
aazaad shags par hajj farz hota hai, Gulam par farz nahi hota hai. Lekin 
Gulam ka hajj durust hoga. 
5, Iste’taa’at: Agar kisi ke paas apni zaati zarooriyat ko choD kar itna maal 
hai ke wo haj ya umre ka qarch(Plane ka ticket, Visa, haram mein rehne, 
khaane peene ka garch) bardaasht kar sakta hai to us par hajj/umra 
waajib ho jaayega. Zaati zarooriyaat se muraad apni family, qadimeen ke 
khaane peene ka qarch, rehaayesh ka ghar, kapDe, ilm ki kitaabeN hote 
haiN. Misaal ke taur par agar hajj ka qarch Rs.3lakhs aata hai to zaati 
zarooriyat ke hisaab ko alag kar ke yeh dekha jaayega ke kya Rs.3 lakhs 
bachte haiN, agar bacheN ge to hajj farz ho jaayega aur isi tarah umre ka 
bhi dekha jaayega. 

Agar koi shags qarzdaar ho to garz ki raqm ko zaati zarooriyat 
mein shaamil kar lena chahiye. Qarz chaahe bandoN ka ho ya Allah 

ka(qasam ka kaffara, mannat mein garch hone waala maal, farz rozoN ka 
fidya,etc) usko zaati zarooriyat ki tarah hi shumaar karna chahiye. 

Agar kisi ke paas ilm ki kitaab ke do nusge hoN aur ek nusge ko 
bechne se hajj/umre ki adaayegi mumkin ho jaati hai to us nusge ko bech 
dena chahiye. Agar kisi ke pas rehayesh ke ghar ke elawa ek aur ghar hai 
aur wo us ghar ko bech kar sahib e iste’ta’aat ho sakta hai to us ghar ko 
bech dena chahiye. Isi tarah zaati zarooriyaat ki cheezoN meiN se izaafi 
cheezeN bechne se iste’taa’at aa sakti hai to unko bech dena chahiye. 

Qadeem zamaane meiN ooNTo par safar hota tha aur raaste 
mein jaan o maal ke nugsaan ka andesha rehta tha lehaza qadeem fugaha 
ne kaha ke raaste ka mahfooz hona bhi hajj ke liye zaroori hai. Lekin daur 
e haazir mein plane se safar hota hai aur jo qatra qadeem zamaane meiN 
rehta tha ab nahi hai. 

Agar bohot booDha shaqs ho ya aisa beemar jis ke sehatyaab 
hone ke umeed na ho to unko apni niyaabat meiN kisi dusre shaqs ko hajj 
par bhejna jaayez hai. Aurat ka naayeb mard ho sakta hai aur mard ka 
naayeb aurat ho sakti hai. Aise shaqs ko naayeb banaaya jaana chahiye jis 
ne apna farz hajj ada kar liya hai. 

Agar sehhat se na-umeed shaqs ke naayeb ke hajj adaa karne ke 
baad wo sehhat yaab ho jaaye to usko dobaara hajj adaa karne ki zaroorat 
nahi hai. Agar naayeb ki niyyat karne ke baad wo sehhat-yaab ho jaaye to 
ab bhi usko qud hajj ada karne ki zaroorat nahi hai. Agar niyyat karne se 
pehle wo sehhat yaab ho jaaye to phir usko qud hi apna farz hajj ada 
karna hoga. Naayeb ko hajj adaa karne ke jo maal diya jaaye wo amaanat 
hoti hai, Agar naayeb mar jaaye to uske tarkay se maal nikaal kar kisi 
dusre shaqs ko hajj par bheja jaayega. 

Nafl hajj keliye bhi kisi ko naayeb banana jaayez hai. Agar koi 
ajnabi shags baGair maal liye naayeb ban jaaye to bhi jaayez hai. Aisa 
shaqs jis mein iste’taaat na ho, us ko koi dusra shaqs maal de taa-ke wo 
hajj ada kar le to hajj farz nahi hoga. 

Iste’taa’at aane ke ba-wajood haj na karne waala gunahgaar 
hoga. 


6. Aurat ke saath safar meiN us ke mahram(aurat ka wo mard rishtedaar 
jis ke saath us ka nikah zindagi bhar ke liye haraam hota hai; eg: baap, 
beta, bhai, chacha, razai beta, sautela beta,etc) ya shohar ka saath hona 
zaruri hai. Agar aurat aazim e hajj hai to us mein apne mehram ka garch 
bhi bardasht karne ki soorat mein us par hajj farz hoga. Agar uska mehram 
apni marzi se apna qarch bardasht kar le to koi muzaayega nahi. Agar 

aurat ko mehram nahi milta hai aur wo mehram ke milne se bhi na- 
umeed ho jaaye to usko apna naayeb mugarrar karna chahiye jo uski 
niyaabat mein hajj adaa kare. Agar aurat bagair mehram ke hajj adaa kare 
to hajj adaa ho jaayega magar wo aurat gunahgaar hogi. Aurat ko hajj ke 
liye shohar ki ijaazat lena chahiye. Agar aurat par hajj farz ho raha hai to 
shohar ko aurat ko haj adaa karne se rokna nahi chahiye. 

MEEQAAT 

Makkah shareef jaate waqt raaste meiN ek muqaam aisa aata hai 
jis ke aage bagair hajj/umrah ki niyyat ke jaana jaayez nahi hota hai, is 
muqaam ko meeqaat kehte haiN. Meeqat se aage baGhair niyyat e 
hajj/umrah baDh jaaye to palaT kar waapas aana chahiye aur niyyat kar 
ke aage baDhna chahiye. Meeqaat se age baDh kar niyyat karne par dam 
laazim hai. 

Madinah se aane waloN ka meeqaat Zul-Hulayfah(Bayr e Ali) hai 
Ahl e Shaam ka Jahfa, ahl e Najd ka Qarn, Ahle Yaman ka Yalamlam hota 
hai. India/Pakistan se jo log pehle Makkah jaane iraada rakhte haiN, unka 
meeqaat Yalamlam hota hai. Yalamlam plane meiN hi aa jaata hai, 
umooman plane mein musaafireen ko ittela dee jaati hai ke meeqaat kab 
gareeb aayega. Jo Ahle Makkah haiN, aur jinhoN ne ek umrah ada kar liya 
phir dusre umrah ka iraada rakhte haiN un ko Makkah Mukarramah se 
baahar Masjid e Aayesha(Tan’eem) jaa kar Umrah ki niyyat karna chahiye. 
Ahle Makkah hajj ka irada wahi se kareN. Jis ka ghar Meeqaat aur Makkah 
ke darmiyan ho to uska meeqaat uska ghar hai. 

Ahle Makkah ko agar baar baar Makkah shareef se baahar jaane 
aur waapis aane ki zarurat paDti hai, ya kisi qauf ki bina par niyyat e 
Hajj/Umrah karna mumkin na ho to baGair Hajj/umrah ki niyyat ke 
meeqaat se aage guzarna jaayez hoga. 


Dhul- Hulayfah 


Qam al-Manazil 
75 kilometers 


Yalamiam 
92 kilometers 

EHRAAM 
Apne par kisi cheez ko haraam kar lena ehraam kehlaata hai. Hajj 
o Umrah ki niiyyat ko ehram is liye kaha jaata hai ke is niyyat ke saath 
bohot se cheezeN(khushbu lagaana, sile hue kapDe pehenna, sexual 
intercourse karna,etc) apne par haraam kar lee jaati haiN. Urf e aam mein 
mard jo do safaid chaadareN pehenta hai usko ehram kaha jaata hai. 


EHRAAM BAANDHNA 

Hajj/umrah ke aazim ko pehle Gus! karna mustahab hai, agar 
paani dastiyaab nahi hai to tayammum ko Gus! ka naayeb banana 
chahiye. Phir safai ki qaatir naaqun kaaTna, baal nikaalna chahiye. Mard 
hazaraat siye hue kapDe utaar kar do safaid chaadareN pehen leN. Aurat 
ko bhi ehraam ki niyyat se pehle Gusl karna chahiye agar che wo haiz 
waali ya nifaas waali ho. AurtoN ke liye koi qaas libaas pehenna laazim 
nahi hai. 

Gusl ke baad niyyat e ehram se pehle jism par khushbu lagaana 
mustahab hai. kapDoN par khushbu nahi lagaana chahiye.Ehram ki haalat 
meiN jootoN ke bajaaye slippers pehenna chahiye. 

Ehraam meiN satar e aurat ka qaas qayal rakha jaaye. Mard ko 
naaf aur guThnoN ke darmiyaan ka hissa dhaapna laazim hai. Aurat ka 
saara jism siwa e chehre ke dhaapna laazim hai. Haalat e ehraam mein 
aurat ko chehra chupaana jayez nahi hai. 

Phir do rakat nafl adaa ki jaaye aur us ke baad hajj/umrah ki 
niyyat ki jaaye. Niyyat dil ke puta iraade ka naam hai, lekin zubaan se 
kehna bhi baayes e sawab hai. Umrah ki niyyat karne waala is tarah kahe: 
“Allahumma inni ureedul umrah” (aye allah main umrah ka iraada karta 
hooN). Hajj e ifraad ki niyyat karne waala is tarah kahe: “Allahumma inni 

ureedul hajj” (aye allah main hajj ka iraada karta hooN). Haj e Qiran ki 
niyyat karne waala is tarah kahe: “Allahumma inni ureedul hajj wal 
umrah” (aye allah main haj aur umrah ka iraada karta hooN). India se 
Makkah Mukarramah jaane waala ehraam ghar se baandh kar nikal sakta 
hai magar ehtiyaatan fauri niyyat karne ke bajaaye plane mein sawar 
hone ke baad niyyat karni chahiye. 

Niyyat karna farz hota hai, lekin niyyat ke saath aisi shart lagai 
jaaye to behtar hai: agar raaste mein mujhe koi rokne waali cheez mil 
jaaye to main ehram se baahar nikal jaaoonga. Aisi niyyat karne wale ko 
raaste meiN koi beemaari mutassar kare ya kisi wajah se us ke liye 
hajj/umrah karna mumkin na ho to wo ehram se baahar nikal sakta hai 
aur us par fidya laazim nahi hoga, agar aisi shart nahi lagaata hai aur us 
ke liye hajj/umrah karna na-mumkin hojaata hai to ehram se baahar 
nikalne par fidya laazim aayega. 

Behoshi, deewangi, nasha aur maut se bhi ehram ki haalat qatm 
nahi hoti hai. 

Agar koi NUSUK (nusuk= Hajj, umrah) ki niyyat kar le to apni 
niyyat ko hajj ya umrah meiN se jiski taraf chaahe pher sakta hai. Agar koi 
kahe ke “fulaaN shags jo niyyat kar raha hai main bhi wahi niyyat karta 
hooN” to yeh jaayez hai, for eg: chote bachon ka yeh kehna ke “mere 
walid ne jo niyyat kii maiN bhi wahi niyyat karta hooN” agar walid ne 
umrah ki niyyat ki to bache ki niyyat bhi umrah ki ho jaayegi. Agar koi yeh 
kahe ke “agar fulaaN ne niyyat ki to maiN bhi niyyat karunga” to yeh 
niyyat durust nahi hogi kyu ke is niyyat mein doubt paaya jaa raha hai, 
niyyat mein doubt ki gunjaayesh nahi hoti hai. 

Niyyat karne ke baad talbeeh (labbaik allahumma_ labbaik 
labbaik la shareeka laka Ilabbaik innal hamda wan-nemata laka wal-mulk 
la shareeka lak) pukaar kar kehna chahiye, auraton ko itni awaaz mein 
kehna chahiye ke sirf qareeb waali saathi ko sunaai de. MardoN ko hil ki 
masjid, shehroN meiN aahista kehna chahiye. Is ke alawa talbeeh baar 
baar dohraate rehna chahiye. Jab subah ho, jab sham ho, farz namaaz ke 
baad, kisi saathi se milne par, sawaari par sawaar hone ke baad, bulandi 
par chaDhte waqt, pasti meiN jaate waqt,etc talbeeh kehte rehna 
chahiye. 

EHRAM MEIN KYA KARNA MANA(forbidden) HAI 


Mamnoo'aat e Ehraam 


(Ehraam mein kya karna mana hai) 


Khush § Naqu § Nikah 


boo n/Baa ff karna Muba 

P Jima 

istem ! / eens shirat 
al nikaal ff Karwa karna 


karna na na 


Ehram mein fuzool guftagu karne, laDai jhagDa karne, gaali dene se 
bachna chahiye. Baat sirf zaroorat ke waqt karni chahiye. Is ke elawa 
ehram mein saat qism ki cheezoN se mana kiya gaya hai. 


1. 


Siye hue kapDe pehenna: Jism ke kisi bhi hisse par mardoN ko siye 
hue kapDe pehenna mana hai. Dastaane(gloves), mozay(socks), topi, 
etc sab utaar dena chahiye. lIzaar(izaar=jism ke niche hisse par 
baandhi jaane waali chaadar) ko girah (knot) bhi nahi dena chahiye, 
lekin maal ki hifaazat ke liye belt baandhna jaayez hai. Siye hue 
kapDON meiN niyyat karli to fouran utaarna laazim hai, agar utaarne 
mein der ki jaayegi to fidya dena hoga. AurtoN ko siye hue kapDe, 
zewar pehenna jaayez hai. 

Sar dhaapna: MardoN ka sar ka thoDa/poora hissa dhaapna mana 
hai. Sar se lagi hui cheez (eg: topi, emaama, mehNdi lagana etc) ho 
ya juda ho(eg: chatri), kisi bhi soorat sar dhapna mana hai. AurtoN ko 
chehra dhaapna mana hai. Lekin kisi mard ki nazar se bachne ke liye 
ghooNgat daalna jaayez hai. 

Khushboo istemal karna: Har qism ki khushboo ko bil-iraada 
soonghna, haath lagaana mana hai. Khushboo-daar tel ya surma 
lagaane, khushboo-daar cheez ko pakwaan mein istemaal mein lane 
se bhi parhayz kiya jaaye. Agar itr ki dukaan par jaane ki wajah se jism 
aur kapDON mein khushboo aa jaaye aur apne iraade se khushboo na 
lagai jaaye to muzaayeqa nahi hai. Agar kaabatullah ke andar jaane ki 

wajah se jism aur kapDoN meiiN khushboo aa jaaye tab bhi koi 
muzaayeqa nahi hai. 

Siye hue kapde pehenna, sar _dhaapna_aur_khushboo 
soonghna bhool kar ya na-daani ya jabr se ho to fidya laazim nahi hai. 
Lekin maloom hone ke baad karne par fidya laazim hoga. Baaqi 
mamnoo’aat e ehram ko bhoolkar, jabr se karne par fidya laazim 
hoga. Agar bhoole se ya na-daani se khushboo lagayi thi to yaad 
aane/maaloom hone ke baad paani se dho kar usko duur kar dena 
chahiye. Agar duur nahi karega to fidya lazim hoga. 

4. Naaqun aur baal nikaalna: Haat/paaoN ke naaqun nikalna, jism ke 
kisi bhi hisse se baal nikaalna jaayez nahi hai. Agar naaqun, baal, ya 
jild apne aap nikal gayi phir usko muhrim(ehraam waale) ne duur kar 
diya to fidya laazim nahi hoga. BaaloN meiN haath pherne ke baad 
baal tootne ka shakk ho to fidya dena mustahab hai. Agar kisi uzr (eg: 
jooeN, zaqm, dard e sar,bohot zyada garmi) ki wajah se baal nikaalna 
paDe to fidya hoga lekin gunahgaar nahi hoga. Agar muhrim ke baal 
koi dusra shaqs nikaale aur muhrim usko mana na kare to fidya lazim 
hoga. 

5. Nikah karna/karwaana: Haalat e ehram mein nikah karna aur 
karwaana jaayez nahi hota hai. Agar aisa kareNge to nikaah baatil 
hoga. Apne liye eejaab/qubool karna, apna kisi dusre ko wakeel 
banana, kisi aur ka wakeel banna mana hai aur nikah baatil hoga, 
lekin fidya laazim nahi hoga. Nikaah ka payam bhejna, majlis e nikah 
meiN shareek hona, nikah ka gawah banna makrooh hai. 
Muhrim(ehraam waale) ko ruju karna (talaq e raj’ee dene ke baad 
apni mankooha ke saath waapas hona) jayez hai. 

6. Jima karna: Tahallul e awwal(Wuqoof e arafaat ke baad rami, tawaf, 
halaq mein se koi do cheezeN karna tahallul e awwal hai) se pehle 
mard apne azu ka agla hissa aurat ke aage/peeche ki raah meiN daaqil 
kare aur usko inzaal(ejaculation) ho jaaye to ehram faasid ho jaayega 
aur usko oont zubah karna hoga. Ab dobaara ehram ki niyyat kar ke 
hajj ke aamaal mukammal karne hoNge aur agle saal hajj qaza karna 
hoga. Agar umrah mein saee se pehle jima kareNge to ehram faasid 
hoga, to dobaara niyyat karke aamaal e umrah poora karna hoga, 
ONT zubah karna lazim hoga aur phir umrah ki qaza karna hoga. Agar 
sa’ee ke baad aur halaq se pehle jima kiya to ehram mein fasad nahi 
aayega lekin bakri zubah karna hoga. Agar hajj/umrah nalfi tha tab 
bhi itmaam(hajj/umrah poora karna), fidya aur qaza laazim honge. 

Qaza ka qarch mard par hoga kyu ke uske amal se ehram fasid hua 
hai. 

7. Mubasherat: Shehwat(shehwat=sexual desire) ke saath mard aur 
aurat ki jildoN ka milna mubasherat hai. Shehwat ke saath choona, 
bosa lena, farj(aage aur peeche ki raaheN) ke elawa watee karna isi 
meiN daagqil hai. Lekin inzaal (ejaculation) ho jaaye to hajj/umrah 
faasid nahi hoga lekin aisa karna haraam hai aur fidya jima ka hi dena 
hoga. Agar aurat itaa’at karegi to usko bhi fidya dena hoga, lekin agar 
us par jabr kiya gaya to fidya dena lazim nahi hai. Agar baar baar 
dekhne se ya apne amal se inzaal ho jaaye to in ka bhi wahii hukm 
hoga. Agar inzaal na ho tab bhi baqia mamnoo’aat ke jaisa fidya 
laazim hoga. Agar sirf fikr se ya haalat e neend mein inzaal ho jaaye 
to na fidya hai aur na ehram mein fasad hoga. 

8. Shikaar karna: Shikaar wo junglee janwar hai jiska gosht khaaya 
jaata hai. Jo junglee aur paaltoo ke milaap se ya makool(jiska gosht 
khaaya jaat hai) aur Gair-makool ke milaap se paida hua ho wo bhi 
shikaar hai. Muhrim ke liye shikaar karna, shikaar mein madad karna, 
shikaar ki taraf ishaara karna, muhrim ke shikar kar gosht khaana 
haraam hai. Paani ka shikaar jaayez hai chaahe wo paani ke jaanwar 
zameen par bhi chalte hoN, Muhrim ko apna ya dusre muhrim ka 
shikaar ka gosht khana bhi jaayez nahi hai. Gair-muhrim agar shikaar 
kare aur muhrim usko madad kare ya ishara kare to us shikar ka gosht 
us muhrim ke liye jaayez nahi hoga. Muhrim ko shikaar ki 
jaza/harjaana dena lazim hoga. Agar do muhrim shikaar mein shareek 
hoN to harjaana ada karne mein dono barabar ke shareek honge. Koi 
junglee janwar hamla kare to apne difaa mein unko maarna jaayez 
hai. Gair maakool janwar ko maarna bhi jaayez hai. Sar mein moujud 
joo’eN maarna takleef duur karne ke liye nahi hai balke aasaayesh 
keliye hai isliye unko maarna jaayez nahi hai. Agar muhrim shikaar ke 
anDe qaraab karde ya doodh nichoDe to uska harjaana dena hoga. 
Agar ande qaraab nikle ya murda bacha us meiN se nikle to harjaana 
lazim nahi hai lekin shuturmurG(ostrich) ke anDe qaraab hoN tab bhi 
harjaana laazim hoga kyu ke wo qeemti hote haiN. 

FIDYE KA BAYAAN 
Dam(bakri zubah karna), roza rakhna aur khaana khilaana fidya 
kehlaata hai. Jab jima(sexual intercourse) aur mubasherat ke saath inzaal 
se hajj faasid ho jaaye to fidya meiN ooNt zubah karna lazim hota hai. 
JahaN ooNT laazim ho wahaN gaaye bhi zubah kar sakte haiN. 


Fidya lazim hone ke asbaab: Yeh do qism ke haiN. 
1. Haalat e ehram meiN darje zail(following) cheezoN se fidya lazim hota 
hai. 

a. Hajj ka wajib tark karna 

b. Ehraam ke mamnoo’a af’aal karna 


c. Ehsaar (iska bayan agle safhaat par hai) 
d. Tamatto (Yeh dam e shukr hai) 
e. Qiran (Yeh dam e shukr hai) 


Siye hue kapDe pehne, Sar dhaape, khushboo 
lagaye, do baal/do naqun se zyaada nikaale, be- 
inzaal mubasherat kare 


Fidya e Taq-yeer 
(neeche ke 3 mein se koi 
ek kare) 


6 masakeen 
ko khana 
khilaaye 


Ek bakri 
zubah kare 


Fidya e taqyeer: taqyeer ka matlab yeh hai ke fidye mein ek bakri zubah 
karne, 3 roze rakhne, 6 masakeen ko khaana khilaane ke darmiyan 
eqteyaar hai. Muhrim in mien se koi bhi cheez eqteyaar kar sakta hai. 6 
masakeen mein se har ek miskeen ko ek mudd(ek mudd=553grams) 
gehooN ya do mudd khajoor dena laazim hai. 

Haalat e ehram mein siya hua kapda pehenne, sar dhapne, 
khushboo lagaane, do se zyaada baal ya naaqun nikaalne aur be-inzaal 
mubasherat karne par fidya e taqyeer laazim hoga. 


Shikar kare 


Fidya e Taq-yeer 
(neeche ke 3 mein se 
koi ek kare) 


Shikar ka 
mis! zubah 
kare 


masakeen ko 
khana khilaane ke 
badle roze rakhe 


Shikar ke misl 
ki qeemat 
tehraaye 


qeemat se khaana qareede 
aur masaakeen ko de 


Ehraam ya Haram mein shikaar karne par bhi fidya e taqyeer 
laazim hoga. |s soorat meiN ya to shikaar ke jaisa jaanwar chou-paayoN 
meiN se zubah kare, ya shikar ke jaise jaanwar ki qeemat tehraaye aur us 
qeemat se khaana khareed kar masakeen ko de ya masakeen ko khana 
khilaane ke badle roze rakhe, har mudd gehoN ke badle ek roza rakhe ya 
har do mudd khajoor ke badle ek roza rakhe. For example: Agar aap roze 
rakhna chaahte haiN to jis jaanwar ka shikaar kiya tha us ki shareeyat 
mein jo misl(similar animal) bataayi gayi hai wo maloom kijaaye, phir uski 
qeemat maaloom ki jaaye, phir us qeemat meiN kitna gehooN qareeda 
jaa sakta hai maaloom kiya jaaye, phir har mudd gehooN ke badle ek roza 
rakhe. Agar aaqir meiN mudd se thoDa kam bach jaaye to us ke badle ek 
roza rakhe. 


Jis shikaar ka mis! na ho to usi jaanwar ki qeemat tehraakar 
khaana khareede ya masakeen ko khaana khilaaye ya roze rakhe. 

Fidya e tarteeb: 


Watee aur uske mutallaqaat, Tark e Wajib, 
Tamatto, Qiraan, Ehsaar 


Bakri na mile ya qeemat 
na de sake to 10roze rake 


3 roze hajj mein 


7 roze ghar louTne par 


Watee(sexual intercourse) aur uske mutallaqaat, tark e waajib, 
hajj e tamatto, hajj e qiraan, ehsaar meiN fidya e tarteeb laazim hota hai. 
Fidya e tarteeb meiN haram e makkah mein bakri zubah karna lazim hai, 
lekin agar bakri zubah karne ki iste’taa’at na ho ya bakri na mile to 10 roze 
rakhna chahiye. In 10 rozoN meiN se 3 roze haj ke dauran rakhe aur 
ayyam e tashreeq(9""-13" zilhajj) mein roze rakhna jaayez hai aur afzal 
yeh hai ke pehla roza yaum e arfa(9" zilhajj) ko rakhe. Baaqi 7 roze ghar 
louTne par rakhe aur in 7 meiN se koi roza ayyam e tashreeq mein rakhna 
jaayez nahi hai. Is ke wajib hone ka waqt dam wajib hone ka waqt hai. 
Roze chaahe to musalsal ya alag alag rakh sakte haiN. 


*Hady wo jaanwar hota hai jo haram meiN zubah karne ke liye ho. Iske 
ahkaam uczhiyya(qurbani ke jaanwar) ke jaise haiN, yaani bakri kam az 


Hambali School-Notes Page 18 


Hajj & Umrah Guide 


kam ek saal ki ho bheD kam az kam 6maheene ka ho, gaaye kam az kam 
2saal ki ho, ooNT kamaz kam Ssaal ka ho. ooNT aur gaaye meiN 7 hisse 
ho sakte haiN, lekin ek ooNt/gaaye ko bataur ek hissa zubah kare to yeh 
afzal hai. JahaN fidye meiN ek ooNT lazim ho wahaN ek gaaye ya 7 
baakriyaaN bhi zubah kar sakte haiN. 


*Ek baal/ek naaqun nikaalne par ek miskeen ko khaana de, do baal/do 
naaqun nikaalne par do masakeen ko khan de aur agar is se zyaada 
nikaale to dam de. 


*Hady ho ya khaana khilaana, haram ki wajah se ho ya ehraam ki wajah 
se masakeen e haram meiN hi taqseem karna laazim hai. Isi tarah 
sayd(shikar) ki jaza, dam e tamatto, dam e qiran, dam e tark e wajib 
haram mein hi karna lazim hai. Is se haram ke masakeen ki faraaGat 
magsood hai. Masakeen chaahe haram ke rehne waale hoN ya hajj ke liye 
haram aaye hoN ya aur kisi kaam se haram aaye hoN, in meiN taqseem 
karna jaayez hai. 


*Dam e Ehsaar, mamnoo’aat e ehram ka fidya usi jagah adaa kar sakte 
haiN jahaN wo fayl sarzad hua aur in ko bhi haram meiN kar sakte haiN. 


*Sar moonDna ya roza rakhna har jagah jaayez hai kyuN ke is meiN ahle 
haram ko faayeda nahi hai. 


2. Haram e Makkah mein janwar ka shikar karne, daraqt kaaTne se bhi 
fidya laazim hota hai. Haram meiN shikaar karna mutlaqan (completely) 
haraam hai, chaahe shikaar karne wala muhrim ho ya na ho, bacha ho ya 
kaafir ho. Haram ke shikaar aur ehraam meiN shikaar ka ek hi hukm hai. 
Muhrim haram meiN shikaar kare to ek hi jaza laazim hogi. 

Haram ki zameen meiN paani ka shikaar haraam hai magar us ki 
jaza laazim nahi hai. Shareeyat mein jis sayd ki jaza batlaayee gayee hai 
uski tafseel niche diye gaye table mein dekhiye: 


Shikaar Jaza 
lagaD bagga(hyena) bheD 
Shutar murG(ostrich) OONt 
Zebra Gaaye 
ooNt Gaaye 
pahaDi bakra Gaaye 

Hiran(Zabi) Bakri 

Qargosh Bakri (<4month) 
Zibb Bakri (6month) 
Qumri,Faaqta,Kabutar Bakri 


Jin ki misl shareeyat meiN nahi batlaayi gayi hai uski qeemat do aadil aur 
aalim aadmiyoN ke zarye mugarrar ki jaaye 


*TIDDi maarne, shikaar ka anDa qaraab karne ya doodh nichoDne par us 
jagah ki qeemat dena laazim hai jahaN wo talf hua. 
* Jis jaanwar ka misl shareeyat se saabit hai wahi dena laazim hai. 


Haram ke daraqt aur paudoN ka kaaTna 
Haram ke haray daraqt aur hari ghaas kaaTna haraam hai(sookhe 
darqat/ghaas kaaT sakte haiN) agar che wo zarar ka bayes hoN, hatta ke 
koi tehni kaaTna bhi jaayez nahi hai. Magar azgar(lemon grass), sana 
kaaTna, phal toDna aur istemaal meiN laana jayez hai. Agar koi 
daraqt/pauda baGair kisi aadmi ke toDe toot jaaye ya ukhaD jaaye to usko 
duur karne meiN koi muzaayeq nahi hai. Agar koi apna lagaaya hua daraqt 
nikaale to is meiN koi muzaayeqa nahi hai, kyu ke wo uska maalik hai. 

Jo daraqt urf meiN choTa gina jaata hai usko choTa aur jo baDa 
gina jaaye usko baDa shumaar kiya jaayega. Daraqt ukheDne/kaaTne ke 
baad dusra uski jagah ug jaaye to zamaan(harjaana) saaqit ho jaayega 
magar jitni kami hui uska zamaan dena hoga. 

Daraqt Hai 


na 


choTa Bakri 

baDa Gaaye 

Ghaas/patte Uski qeemat 

Tehni Utna jitna nugsaan hua 


Haram ki miTTi/pathar ko dusri jagah le jaana makrooh hai. 


*Haram e Madina Munawwara mein Said maarna, daraqt/ghaas kaaTna 
haram hai magar uski jaza laazim nahi hai. Albatta haram ke baahar se 
said laakar zubah karna jaayez hai. 

UMRE KA TAREEQA 


Umra har waqt karna jaayez hai, magar ek ke fouri baad dusra umrah 
karna makrooh hai. Lekin maah e ramazan mein takraar bhi mustahab 
hai. Umre ke 3 arkaan haiN, agar in meiN koi cheez bhi choot jaaye to 
umrah durust nahi hoga. 


1.Niyyat | +Umrah ada karne ka iraada 


*Kaabe ke atraaf 7chakkar 


2.Tawaaf | *; 
jagaana 


| «Safa aur marwa ke beech 
7 chakkar lagaana 


3.Saee 


Umre ke do waajib haiN, Hil se niyyat karna aur halag/taqseer karna 
Niyyat ka bayaan pichle safhaat mein guzar chuka hai lehaza dusra rukn 
tawaaf se yahaaN aaGaaz kiya jaayega. 

MAKKAH MEIN DAAQIL HONE KE AADAAB: 

Makkah mein daaqil hone waale ko gus! karna mustahab 
hai.Makkah meiN us ke ooNche maqaam se daaqil ho aur makkah se 
baahar jaate waqt asfal(lower) maqaam se jaaye. 


Masjid e haraam mein bab-us-salaam se daaqil hona sunnat hai 
aur masjid meiN daaqil hote waqt yeh dua paDhi jaaye: 


“bismillahi wa billahi wa minallahi wa ilallah allahummaf-tah 
lii abwaaba rahmatik” . 


Kaabatullah par nazar paDte hi haath uThaana, takbeer kehna, 
dua karna mustahab hai. Yeh masnoon dua paDh sakte hai: 


“Allahumma antas-salaam wa minkas-salaam hayyina rabbana 
bis-salaam. Allahumma zid haazal bait ta’zeeman wa tashreefan 
wa tak-reeman wa mahbatan wa birran. Wa zid min azmihi wa 
sharafihi mimman hajjahu wa'tamarahu ta’zeeman wa tashreefan 
wa takreeman wa mahbatan wa birran.alhamdulillahi rabbil- 
aalameena kaseeraa kama hua ahluh wa kama yambaGi likarami 
wajhi-hi wa izzi jalaalihi. Alhamdulillahil-lazi ballaGani baitahu wa- 
ra’aani lizalika ahlaa.Alhamdulillahi ala kulli haal. Allahumma anta 
da’auta ila hajji baitikal haraam wa-gad ji’tuka lizalika, Allahumma 
tagabbal minni wafu anni wa-aslih lii shaani kulluh la ilaaha illa 
anta” 


Is ke elawa aur bhi duayeN kar sakte haiN. 


Kaabe ke 4 arkaan: rukn e aswad(wo rukn jahaaN hajr e aswad 
laga hua hota hai), is ke baad anti-clockwise direction meiN rukn e iraaqi 
haiis ke baad rukn e shaami aur rukn e yamaani hain. 

The Holy Ka’bah 


EY FEATURE 


‘Shami Comer Al Mizaab 


Yamani Comer Iraqi Corner 


Kisweh 
Cloth 


z ql 
is! 
Hijr isma’ll 


(AtHateem) 
Black Stone 
(Hajar Aswad) 4 o 


Door of the 
Ka'ba 
Multazam 
Black Sone) 
‘Maqam Ibrahim 

TAWAF 

Tawaaf shuru karne se pehle hajr e aswad ke bilkul ru-baru ho kar 
bismillahi wallahu akbar kehh kar hajr e aswad ko choomna chahiye. Phir 
anti-clockwise direction mein kaabatullah ko apni left side rakhte hue 
kaabe ke atraaf ghoomna chahiye. Jab dobaara hajar e aswad ke paas 
aayenge to yeh ek chakkar shumaar hoga. Isi tarah har chakkar ke baad 
karna chahiye. Agar hujoom ki wajah se hajr e aswad nazar na aaye to 
rukn e aswad ki pehchaan ke liye hajr e aswad ke bilkul mugalaif simt 
diwaar par hari tubelight lagi hui hai, jis ko dekh kar rukn e aswad ki 
peh’chaan ki jaa sakti hai aur tawaaf wahaN se shuru kiya jaa sakta hai. 


TAWA KE SHARAYET : Agar in sharayet meiN se koi bhi choD dee jaayegi 
to tawaf durust nahi hoga. 


© Niyyat 
© Islam 
* Al 


*  Satr e Aurat(mard ko naaf aur guThnoN ke beech ka hissa 
chupaana laazim hai, aurat ki satr ka hissa siwa e chehre ke poora 
jism hai, lekin ehram mein aurat ko dastaane nahi pehenna 
chahiye) 

© DonoN hadas se taharat (be-wuzu na ho aur na Gusl ki haajat ho) 

*  Ijtenaab e najasat (najasat se bachna) 

© Farz tawaf meiN dugool e waqt 

¢ Baitullah ko apne baayeN(left) taraf rakhna 

© Saat chakkar pay dar pay paaooN se chalkar ada karna 

Agar tawaaf ke darmiyaan meiN hadas ho jaaye ya 7saat chakkar ke 
darmiyaan der tak waqfa aa jaaye to dobaara ibtedaa se shuru karna 
hoga. Agar farz namaz ka waqt ya namaz e janaza tawaf ke darmiyaan aa 
jaaye to pehle namaz ada kar lena chahiye phir baqiyya chakkar poore 
karna chahiye. Agar koi chakkar darmiyan se choDa tha to namaz ke baad 
us ko hajr e aswad se shuru karna chahiye. 


SUNNATEN 
© Hajr e aswad ke paas se shuru karna is tarah ke poora jism uske 
mugabil ho jaaye aur uska bosa lena aur bosa lete waqt bismillahi 
wallahu akbar kehna. Har chakkar se pehle bosa lena chahiye. Is 

tarah chakkar 7 hoNge magar bosa 8 baar hoga.Agar 
izdehaam(crowd) ki wajah se bosa na de sake to hajr e aswad ko 

haath lagaa kar choomna chahiye. Agar haath bhi na laga sake to 
ishara kar de. 

© Baitullah ke qareeb se tawaaf karna 

© Rukn e yamani choona 

© Tawaaf mein masnoon duayeN paDhna, dua karna, tilawat karna 

© Hajr e aswad aur rukn e yamaani ke darmiyaan mein “rabbana 
aatina fiddinya hasanh we-fil-aaqirati hasanah wa qina azaaban 
naar" paDhna 

© Hajj ke dauran tawaf e qudoom ke pehle 3 chakkaroN mein 
aafaaqi ko ramal(qadam nazeek rakh kar tez chalna) aur izteba 
karna(ehram ki chaadar ko right bagal se lekar peeTh par is tarah 
daalna ke right haath aur kaandha khula rahe). Agar ramal karna 
pehle 3 chakkaroN meiN bhool jaaye to baaqi ke chakkaroN meiN 
qaza kar sakte haiN. Tawaf ke elawa iztebaa karna zaruri nahi hai. 

© Tawaf ke baad do rakat nafl maqam e ibraheem ke saamne ada 
karna sunnat hai. Pehli rakat mein surah kaafiroon aur dusri rakat 
mein surah e iglaas paDhna chahiye. 

© Aurat agar din meiN makkah aaye to usko raat ke waqt tawaaf 
karna chahiye jab hujoom na ho. Lekin agar haiz aane ka andesha 
hai to din mein bhi tawaf karne meiN muzaayeqa nahi hai. 

Tawaf ki Dua: 


“Allahummaj-al hajjan mabrooran wa-sayan mashkooran 
wa zanban maGfooran rabbiG fir warham wa tajawaz 
amma ta’lam innaka antal adzzul akram. 


Hajar e Aswad ko bosa dete waqt ki dua: 


“Allahummaj Imaanam bika wa-tasdeeqam bi-kitabik wa- 
wafaa-an bi-ahdik wa-ittibaa-an bi-sunnati nabiyyik 
syedina Muhammad Sallalahu alaihi wa aalihi wa sallam” 

SAEE 


Kabatullah ke qareeb safa aur marwa do pahaD haiN jin ke 
darmiyan 7 chakkar lagane ka naam saee hai.Tawaaf se faariG hone ke 
baad bab-us safa ne nikal kar safa ki taraf aana chahiye aur jab safa 
qareeb ho to “innas safa wal-marwata min sha’aarilillah” paDhna 
chahiye. Phir safa par chaDh kar kaaba ki taraf rug kar ke takbeer kehna 
aur yeh paDhna chahiye: 


“Ia ilaaha illal-laahu wah-dahu |a-shareeka Iahu Iahul 
mulku wa lahul hamdu wa-hua alaa kulli shayin qadeer. La 
ilaaha illa-laahu wahdahu anjaza wa’dahu wa-nasara abdahu 
w-hazamal ahzaab wahdahu" aur yeh bhi paDh sakte haiN: “/a- 
ilaaha illal-laahu wa-la-nabudu illa iyyahu mugliseena lahud- 
deen wa lau karihal kaafiroon. Allahumma a’simuni bi-deenika 
wa-tawaa’iyatika wa-tawaiyati rasulika, allahumma jannibni 
hudoodak, allahummaj alni mimmay-yuhibbuk wa yuhibbu 
malaa-ikatak wa ambiya’aka wa rusulaka wa’ibaadakas 
saliheen, allahumma habbibnee ilaik wa ilaa malaa’ikatik wa 
ilaa rusulik wa ila ibadikas saliheen, allahumma yassirni lil-yusra 
wa-jannibni al-usra waGfirlii fil-aagirati wal-oola. Waj-alni min 
a’immatil muttaqeen waj’alni min warasati jannatin na’eem, 
wagfir lee qatee’atee yaumad deen allahumma innaka quita 
‘ad-oonee astajib lakum’ wa-innaka /a tuqliful mee’aad 
allahumma iz hadaitanee lil-islam fala tanzi‘ni minh wa-la 
tanzi’hu minni hatta tata’waffani wa-ana alal islam, allahumma 
la taqaddamnii li-azaab wal-tu’aqgirni lisoo’il fitan” 

Shuruaat safa se karte hue, safa se marwa pehla chakkar shumaar 


hoga aur marwa se safa dusra chakkar hoga, is tarah ibteda safa se aur 
intehaa marwa par hogi. Marwa par bhi chaDh kar wahi duayeN karni 
chahiye jo safa par kee gayeeN. 


Safa aur marwa ke darmiyaan “rabbiG-fir warham wa’fu amma 


talam wa-antal a’azzul akram” paDhna chahiye. 


*Hajj e qiraan karne waale ke hajj ke tawaf o saee mein umrah ke tawaf 
0 saee daaqil haiN. Inko dobaara karne ki zaroorat nahi hai. 


SAEE KE SHARAYET 


Niyyat 
Islam 

Aql 

Pay dar par karna (non-stop karna) 

Qudrat waala paaooN se chalkar kare 

Mugarrara waqt meiN ada kare 

Safa par chaDna. Agar safa par na chaDh sake to uski intehaa par 
eDhi laga de.Marwa par chaDna. Agar marwa par na chaDh sake 
to uski intehaa par ungliaN laga de. 

(Ibn e qudama ne al-kaafi mein likha hai ke) 7 chakkar poore 
karna zaruri hai, agar koi chakkar choDega ya koi chakkar 
adhoora rakhega to sahi nahi hai. 

Shuru’aat safa se karna lazim hai. Agar marwa se shuru karega to 
wo chakar shumar nahi hoga. 


SAEE KI SUNNATEN 


Taharat 

Satre aurat 

Tawaf ke saath hi saee karna 

Safa par itna chaDhna ke kaaba nazar aaye (magar aaj ke daur 
meiN wahaN se kaaba nazar aana mushkil hai) 

Kaabe ko dekh kar 3baar allahu akbar kehna 

Masnoon duayeN paDhna 

Do sabz tubelights ke darmiyaan douDna aur baaqi chakkar apne 
haal meiN adaa karna, aurtoN ko douDna nahi chahiye. 

*Zam zam ka paani peena mustahab hai. Zamzam paiT bhar kar peena 
chahiye kyu ke rasul e akram sallallahu alaihi wasallam ne farmaaya ke 
hum meiN aur munafigeen meiN farg yeh hai ke wo zamzam sair ho kar 
nahi peete haiN. Zamzam peete waqt yeh dua paDhe “bismillah 
allahummaj-alhu lana ilman nafiyaa wa rizqan waasiaa wa shifaa’an min 
kulli daa, waG'sil bihi galbii wam-la-hu min qashyatik”. 


HALAQ/TAQSEER 
© Agar sirf umrah kiya hai to saee ke baad sar ke baal monDna ya 
sar ke tamaam baal ek pore tak kaaTna chahiye. 
© Agar hajj e tamatto kiya hai aur hady saath na ho to baal KaaT kar 
ehraam se baahar nikal sakte haiN aur baad mein haij ke baad sar 
moond sakta hai. Lekin agar hady saath hai to hajj o umra dono 
ka ehram hajj ke eqtetaam par hi khul sakta hai, ab baal katarna 
mana hai. 

HAJJ KA TAREE! 


iia Wugqoof e Arafat Muzdalfa mein raat guzaarna 


L 

7 ols ~ ee _-> 
S NS 

; i 


os 


ean 


oe ey, ‘eo Ss’ 


Tawaf e Wada Rami - teeno 
jamro ko Tawaf e Hfaazah 

Hajj 3 tarah se adaa kiya jaata hai. Jo makkah ke rehne wale haiN wo hajj 
e ifraad kareN aur duur se aane waale hajj e tamatoo ya qiraan kar sakte 
haiN. Hajj e tamatto aur giraan meiN dam e shukr bhi ada karna chahiye. 


Hajj e Ifraad Hajj e Tamatto Hajj e Qiran 
Hajj tanha kare aur Hajj ke maheenoN Hajj aur umrah ki 


baad 
kar le 


mein umrah meiN umre ka ehram_niyyat mila kar kare 
baandhe aur umrah (ya) Umrah ki niyyat 
ada karne ke baad usi pehle kar le aur 
saal hajj kare umrah ke tawaf se 
pehle hajj ki niyyat 
bhi karle. Agar hady 
saath hai to saee ke 
baad bhi hajj kar 
sakta hai. 


HAJJ KE FARAYAEZ: 


a. 
2. 
3; 
4. 


Ehraam 

Wugoof e Arafaat 
Tawaaf 

Saee 


HAJJ KE WAAJIBAAT 


Meegaat se niyyat karna 

Guroob e aaftaab tak wugoof e arafaat karna 

Shab e eed aadhi raat ke baad muzdalfa meiN teherna 
Ayyam é tashreegq(11",12",13") meiN mina meiN rehna 
JamroN ko tarteeb se maarna 

Halag/Taqseer karna 

Tawaaf e rugsat karna 


HAJJ KI SUNNATEN 


Ehraam ke waqt siye hue kapDe utaarna, Gusl karna, Khushboo 
lagana, safaid suthri chadar aur tehband pehenna 

Labbaik kehna aur us meiN hajj/umre ka naam lena 

Niyyat ke waqt shart lagaana 

Makkah mein ooNchi taraf se aur masjid e haraam meiN baab us 
salam se daaqil hona 

Baitullah ko dekh kar haath uThaana aur zikr e masnoon karna 


Hambali School-Notes Page 30 


Hajj & Umrah Guide 


© Tawaaf e qudoom karna aur us meiN ramal aur iztebaa karna 

© Makkah waloN ka aaThweeN taareeq makkah se ehraam 
baandhna 

© Arfa ki raat mina meiN rehna 

© Aafaagee(non-resident of makkah) ka zohr o asr arafaat meiN aur 
maGrib o isha muzdalfa meiN mila kar paDhna 


HAJJ KA TAREEQA 

7 Zill hajj: 

*Kaab ke atraaf 7 chakkar lagaana chahiye, phir do rakat namaz ada karna 
chahiye. Yeh tawaf e qudoom hai jo haaji Makkah aane par karta hai. 
*Agar Haj e tamatto karne waale ke paas hady na ho to wo 7" zilhajj se 
ehram bandh le aur 7" ko roza rakh le ta ke 7", 8" aur 9" Zil hajj ke roze 
hajj mein adaa ho jaayeN. 


8" Zil hajj: 

*Haje ifraad karne waale aur wo hajj e tamatto karne waale jin ke paas 
hady ho ko 8" zilhaj ke zawal se pehle Makkah se hajj ka ehram baandh 
lena sunnat hai, magar kisi aur maqam se bhi bandh sakte haiN. Hajj e 
giran karne waala meegaat se hi ehraam ki niyyat karte hue aaye. Ab 
mina ki taraf rawana ho jaayeN. 

*Mina meiN zohr, asr, maGrib, isha aur fajr adaa kare. 


9" Zilhajj: 


Hambali School-Notes Page 31 


Hajj & Umrah Guide 


*Tulu e aftaab(sunrise) ke baad maidaan e arafaat ko jaaye. Maidaan e 
arafaat mein rukna farz hai aur iska waqt 9™ zilhajj subhe saadiq se lekar 
10" subhe saadiq tak hai. Agar is dauran ek lamha bhi rukeNge to farz 
adaa ho jaayega. Lekin nasha, deewaangi aur behoshi ki haalat mein 
wahaN rukne se farz adaa nahi hoga. Guroob e aaftaab(sunset) tak 
wahaN rukna wajib hai(wajib choDne par dam lazim hoga). 

*Zawal tak masjid e namira meiN rukna chahiye. Baad zawal mustahab 
hai ke Imam qutba de jis mein logoN ko hajj ke masayel batlaaye. 


Masjid e Namira 


*Zohr ke waqt meiN aafaagee(duur se aane waala) zohr aur asr adaa 
kare. 

*Phir jabal e rahmat ki taraf jaaye aur qibla ki jaanib teher kar zikr dua aur 
isteGfaar karna chahiye. YahaN paDhne ki masnoon dua yeh hai: 

“La-ilaaha illallahu wahdahu la-shareeka lahu Iahul mulku 
wa Iahul hamdu yuhyee wa yumeet wa-hua alaa kulli 
shayin qadeer. Allahummaj‘al lii fii qalbii nooraa wa fi 
sam’ee nooraa wa-yassir lee amree.” 


Jabal e rahmat 


*Guroob e aaftaab ke baad muzdalfa jaaye. YahaN aafaaqee isha ke waqt 
meiN maGrib aur isha ada kare yaani azaan ek dii jaaye aur igamateN do 
hoN. Aadhi raat ke guzarne ke baad thoDi der tak yahiiN rukna wajib hai 
agar yeh tark kareNge to dam dena lazim hoga. Lekin jo shaqs fajr se 
pehle muzdalfa aaya ho us par koi dam nahi hai. Subh tak muzdalfa meiN 
rukna sunnat hai. 10" zilhajj ki fajr ke baad wahaN aane par dam lazim 
hoga. 

Muzdalfa 
*Rami ke liye kankar muzdalfa se chunna afzal hai magar dusre maqam 
se bhi chun sakte haiN. 70 aise kankar chunna chahiye jo na bohot baDe 
hoN aur na bohot choTe hoN, yaani chanay aur reetha ke darmiyaani 
hajam ke kankar chunna chahiye. Mustahab hai ke inko dho leN agar in 
mein najasat lagi ho. Phir paani ki khaali bottle meiN inko Daal leN taa ke 
yeh mahfooz reh sakeN. 


10" Zilhajj 

*Muzdalfa mein namaz e fajr awwal waqt meiN adaa kar ke mash’ar e 
haraam par chaDhe ya us ke paas tehre. 

*Mash’are haram ek choTa pahaD hai jahaN takbeer, tehleel kare aur yeh 
aayat paDhe: 


“fa'iza afaztum min arafaatin fazkurullaha indal mash’aril 
haraam wazkuruhu kama hadaakum wa inkuntum min 
gablihi laminaz-zaalleen. Summa afeezu min haisu afaazan 
naas was-taGfirullah, inallaha Gafur-ur-raheem”. 

* Jab ujaala khoob ho jaaye to mina ki taraf nikle aur raaste meiN muhassir 
waadi meiN douDe aur sawaari meiN ho to usko tez chalaaye. 


Muhassir waadi 


*Mina meiN pohonchkar batn e waadi meiN qibla ruu teher kar jamra e 
uqbah(kubra) ko 7 kankar ek ke baad ek haath buland karke maare aur 
har baar allahu akbar kahe. Poore 7 kankar ek saath phekne par wo ek 
shumaar hoNge. Kankar ke elawa dusri cheez phekna na-jaayez hai. Rami 
ke waqt talbeeh paDhna band kar dena chahiye. 

Kankar phenkte waqt ki dua: 


“Allahummaj-al hajjan mabrooran wa-sayan mashkooran 
wa zinban maGfooran 


*Baqiyya 63 kankar 11", 12"", 13" ke liye mahfooz kar le. 

*Rami ka sunnat waqt baad tulu e aaftaab hai. 

*Kankar saheeh maqam par pohonchna zaruri hai. Agar luDak kar saheeh 
jagah aa jaaye to kaafi hai. 

*Phir hady saath ho to zubah kar de. Agar hady us par wajib thi to khareed 
kar zubah kare. Hajj e tamatto ya qiraan karne waale ko dam e shukr dena 
lazim hota hai, warna hady zubah karna sunnat hai. 

*Phir sar muNda le yeh wajib hai. Qibla ruu beTh kar seedhi jaanib se 
shuru karte hue sar MoOND le. AurteN apne baaloN ke ek ungal ya us se 
kam katar leN. Halaq ke saath mooNch, baGal, zer e naaf baal aur naaqun 
duur karna sunnat. 

*Ab aurat ke siwa ehraam ki tamaam pabandiyaN qatm ho gayeeN. Tawaf 
karne ke baad aurteN bhi halaal ho jaayeNgi. 

*Mina se makkah aaye, Imam khutba paDhega. 

*Ab Tawaf e ziyarat/ifaazat kare jo hajj ka rukn hai. Is ke waqt ki ibteda 
shab e Eid ho jaati hai aur us ka intehai waqt mugarrar nahi hai. Afzal yeh 
hai ke Eid ke din tawaf kare. 

*Phir qaarin, mufrid aur mutamatte sab ko saee karna chahiye. Hajj e 
Qiran karne waale ko dobaara umre ki niyyat se tawaf aur saee karne ki 
zaroorat nahi hai kyu ke hajj e qiran karne waale ke Hajj ke tawaf aur saee 
meiN umre ka tawaf aur saee daaqil hai. 

*Hajj e Qiraan karne waale aur Hajj e Ifraad karne waale ne agar tawaf e 
qudoom(wo tawaf jo 8" zilhajj se pehle makkah aane par haaji ada karta 
hai) nahi kiya tha to tawaf e ziyarat karne se wo bhi adaa ho jaayega. 
*Ab Ehram khul gaya aur saari pabandiyaaN qatm ho gayeeN. 

*Phir makkah se mina aaye aur wahaN 3 raateN (yaani 10",11",12" ki 
raateN) rahe kyu ke in dinoN meiN mina meiN giyaam wajib hai. 


11" Zilhajj 

*TeenoN jamroN ko kankar maare. Ibteda jamra e oola se kare aur ek ke 
baad ek 7 kankar maare aur rami ke baad quub dua kare. 

*phir jamra-e wusta ko 7 kankar maare aur dua kare. 

*Phir jamra e uqba ko 7 kankar maare aur dua ke liye na tehre. 

*Is tarteeb se kankar maarna waajib hai. 


12" Zilhajj 

*12 ko bhi oopar bataaye hue tareege par teenoN ko jamroN ko kankar 
mare. 

*12 ko qabl guroob e aaftaab wapas ho skata hai, lekin qabl e guroob na 
nikla to 13" ko rukna laazim hoga. 

*Sirf 10" ko rami zawal se pehle kare. Bagiyya dinoN meiN zawal se pehle 
aur raatoN meiN rami jaayez nahi hai. 

*Agar 12" ko lauT aaye to baaqi kankar dafn kar de. 

13" Zilhajj 

*13" ko bhi oopar bataaye hue tareege par teenoN ko jamroN ko kankar 
mare. 

*Agar saari rami 13 ko kare tab bhi jaayez hoga. Yaani pehle sirf jamrae 
uqba ko 7 kankar maare, phir oola,wusta aur ugba ko 11" ke din ke 
kankar mare, phir 12" ke din ke maare. 

*Agar ayyam e tashreeq guzar jaane par rami na kare to dam laazim hoga. 
*Phir mina se makkah aye, watan waapasi ka iraada ho to saari tayyari 
karne ke baad tawaaf kare. Yeh TAWAAF E WADAA/SADR kehlaata hai. 
Agar is ke baad phir ruk jaaye to dobaara rugsat se pehle tawaaf kare. 
*Agar tawaf e ziyarat rugsat se pehle adaa karega to tawaf e wadaa bhi 
adaa ho jaayega. Lekin tawaf e wadaa ki niyyat se tawaf e ziyarat durust 
nahi hoga. 

*Agar tawaf e wadaa kiye baGair chala gaya aur haram ke andar ho to 
palaT aaye aur tawaf kar le, lekin haram ke baahar chala gaya to umre ki 
niyyat se ehraam baandh kar wapas aaye, umrah ada kare phir rugsat se 
pehle tawaf e wadaa kare. Lekin agar tawaf e wadaa kiye baGair bohot 
duur chala gaya aur lauT aana mumkin na ho to sirf dam dena kaafi hai. 
*Haiz o nifaas waali aurat par tawaf e wadaa waajib nahi hai. Wo masjid 
ke baab par khaDi rahe aur baitullah ko dekh kar dua kare. Agar wo 
makkah se baahar jaane ke baad paak ho jaaye to palaT aaye aur tawaaf 
kare. 

*Wadt e rugsat Haaji multazam se lipTe, apna muu, seena, haath khole 
aur wahaN laga de. Phir hajr e aswad choome aur zam zam pee le. 
Hateem meiN jaaye, meezaab ke neeche tehre aur dua kare, durood 
paDhe. 

Haazri ba baargaah Rasul e Akram SALLALLAHU ALAIHI 
WA AALIHI WA SALLAM 


Darbar e aqdas ki haazri ki baDi fazeelat hai aur is ke liye safar 
karna mustahab hai. Madina e munawwara meiN daaqil hone par Gus! 
kare aur ba-adab masjid mein tayyitul masjid adaa kare. Phir muwajeh e 
aqdas ke paas haazir ho kar ba-adab salaat o salam arz kare. Phir hujre ki 
seedhi jaanib khaDe ho kar dua kare(lekin aajke daur meiN muwajeh e 
aqdas jaane ke baad seedhi jaanib jaane ke liye do baara palaT kar aana 
paDta hai). WahaN aawaaz buland na kare aur tamaam munhiyyate qabr 
se parhayz kare. 

Phir janntul-baqi, masjid e quba aur deegar maqamaat e 
mugaddasa ki ziyarat kare. 

HAJJ KA FAUT HONA 
Hajj/umrah ka ehraam baandhne ke baad usko poora karna lazim ho jaata 
hai. Agar kisi wajah se haaji ka wuqoof e arafaat (iska waqt 9th zilhajj ki 
subh e sadiq se 10th zilhajj ki subh e saadiq tak hota hai)chooT jaaye yaani 
wo maidaan e arafaat ko 10th zilhajj ki subh e saadiq ke baad pohonche 
to us ka hajj bhi faut(miss) ho gaya kyu ke wuqoof e arafaat farz tha. Ab 
baaqi aamaal e hajj ke adaa karne ki haajat nahi rehti hai. 


Ab haaji ke paas do eqteyaaraat hai: 

)isi ehraaam ko agle saal tak qayem rakhe aur agle saal hajj qaza kar 
le(lekin aisa karna bohot dushwaar hai) 

2) is hajj ke ehram ko umre ke ehraam mein tabdeel kar le aur umra adaa 
kar ke ehraam se baahar nikal jaaye. Phir agle saal hajj qaza kar le aur 
dam de. 

EHSAAR (HAJJ SE ROKA JAANA) 
Iski muqtalif soorateN ho sakti haiN: 


1)Agar kisi aazim e hajj/umrah ko makkah mein daaqil hone se roka jaaye 
aur us par hajj/umrah adaa karna mumkin na ho to usko wahiN par dam 
dena chahiye. Agar jaanwar dastiyaab na ho ya jaanwar qareedne ke liye 
maal na ho to 10 roze rakhna chahiye, phir ehraam se bahar ho jaye. 
Baaz fuqaha ne yeh kaha ke ab halaq/taqseer bhi karna hoga aur baaz ne 
kaha ke iski zaroorat nahi hai 


2)Agar haaji ko maidaan e arafaat jaane se rok diya gaya to usko hajj ke 
ehraam ko umre ke ehraam mein tabdeel kar ke umra karna chahiye. 


3)Agar haaji ko farz tawaf se roka jaaye to baGair tawaaf adaa kiye 
ehraam se baahar nikalna mumkin nahi hai. 


4) Agar hajj ka koi waajib adaa karne se roka jaaye to dam dena chahiye. 


5) Qadeem zamaane mein log ooNtoN par ya paani ke jahaaz ke zarye 
makkah rawaana ho kar haj ada karte the. Kabhi hujjaj beemar ho jaate 
the, kabhi raasta bhaTak jaate the, kabhi unka zaad e raah qatm ho jaata 
tha ya kisi aur wajah se ayyam e hajj guzarne ke baad makkah pohonchne 
ka imkaan rehta tha. Aisi soorat mein hajj ke ehraam ko umre mein 
tabdeel kar ke umrah adaa karna chahiye aur hady saath ho to usko zubah 
karna chahiye 

UZHIYYAH (QURBAANI KA JAANWAR) 


wo janwar jo eid-ul-azha ke mauge par zubah karte haiN uzhiyyah 
kehlaata hai. Yeh sunnat e muakkada hai. Is meiN ooNT, gaaye aur bakri 
hi ko zubah karna durust hai. Agar yeh wah'shi(junglee) hoN ya in ke 
maaN baap mein se koi wah'shi ho to unko bataur uzhiyyah zubah karna 
durust nahi hai. 


*Apne aur apne ghar waaloN ki taraf se ek bakri ya ek bheD jaayez hai aur 
ek ONT ya ek gaaye aula(behtar) hai. Ek ooNT/gaaye meiN saat afraad 
shareek ho sakte haiN chaahe wo ajnabi hoN. 

*Uzhiyyah mein sab se afzal ooNt hai phir gaaye aur phir bakri agar yeh 
ek shags ki taraf se hoN, aur is ke baad afzal ooNT ka saatwaaN(1/7th) 
hissa hai. 


Zubah ke waqt bakri ki kam az kam umr ek saal honi chahiye. Agar bheD 
sehhatmand ho aur duur se dekhne par ek saal ka nazar aaye aur wo 
6maheene ka ho to usko zubah karna jaayez hai. Gaaye ki kam az kam 
umr 2 saal aur ooNT ki kam az kam umr Ssaal honi chahiye. 


Jaanwar ki har jins(category) meiN afzal farbah(moTa) aur mehNga 
jaanwar hai. Rang ke etebaar se safaid rang wala sab se afzal hai, phir wo 
jis mein safaidi zyaada aur siyaahi kam ho, phir zard rang waala, phir 
siyaah hai. 


WAIJIB QURBAANI 

*Uzhiyyah sunnat hai lekin nazr (mannat karne) se wo waajib ho jaati hai. 
Agar kisi jaanwar ki taraf ishaara kar ke ta'ayyun kiya jaaye ke yeh 
qurbaani ka jaanwar hai to phir usi ko zubah karna laazim hoga. OoNT ke 
kohaan ko zaqm lagaane se ya koi cheez bataur nishaani galay mein 
baandhne se bhi wo jaanwar muta'ayyan ho jaata hai. Qareedtay ya 
haaankte waqt sirf niyyat karne se muta'ayyan nahi hota hai. 

*Mugarrar karda uzhiyyah/hady ko bechna ya hiba karna jaayez nahi hai, 
lekin behtar jaanwar mile to bechna jaayez hai kyuNke is meiN faqeeroN 
ka faayeda hai. 


*Mugarra karda jaanwar apne fayl se ya be-qabari mein talf ho jaye ya 
aib-daar ho jaaye ya chori ho jaaye ya gum jaaye to uska badal laana 
laazim hai. Isi tarah wajib uzhiyyah ka badal har haal meiN laazim hai. 

QURBANI KE JAANWAR SE FAAYEDA UTHAANA 

zaroorat ke tehet jaanwar par sawaar hona jaayez hai, Baal aur oon 
katarna jaayez hai jab ke us meiN jaanwar ki behtari ho, lekin usko qairaat 
kar dena chahiye. Baal aur oon ko katarna us waqt jaayez nahi hai jab ke 
usko jaanwar ke jism par rakhna mufeed ho. Agar jaanwar ke bache 
doodh peene ke baad doodh bach jaye to usko peena jaayez hai. 


WAQT 

Hady chaahe nafl ho nazr ki, dam e tamatto, dam e qiraan aur uzhiyyah 
baad namaz e eid adaa karna chahiye. Shehr mein kayee jag'hoN par 
namaz e eid ho to pehli namaz ke baad ada kar le. Agar namaz se pehle 
ada karega to to wo shumaar nahi hogi aur uska badal namaz ke baad 
dena laazim hoga. Jis maqaam par namaz hina ho to baad tuloo e aaftaab 
namaz adaa karne ki miqdaar teher jaaye phir zubah kare. Raat meiN 
zubah karna makrooh hai. Is ka aaqri waqt 12th zilhajj ki shaam hai. 


*Wagt guzar jaane ke baad wajib qurbaani ki qaza de aur nafl qurbaani 
saaqit ho jaayegi, qaza zaruri nahi hai. 


*Be-waqt qurbaani dega to wo shumaar nahi hogi albatta gosht qairaat 
karega to sawaab paayega. 


*Ehraam ke mamnoo'a fayl ka fidya irtekaab ke baad hi ada kiya jaaye. 
Kisi uzr ke tehet mamnoo'a fayl karne ka iraada ho to mamnoo'a kaam 
karne se pehle qurbaani dena durust hai. Tark e wajib ka fidya bhi 
irtekaab ke baad hi diya jaaye. 


ZUBAH/NAHR KA TAREEQA 

OONT ko khaDa kare aur uska baayaaN haath baandhe aur hathyaar ko 
gardan aur seene ke beech pherde. Dusre jaanwaroN ko qibla ruu baayeN 
karwaT lita de. Zubah apne haath se karna mustahab hai aur kisi 
musalmaan ko zubah karne ke liye apna wakeel banaana jayez hai aur 
ahle kitaab ko bhii naayeb banaana jayez hai. Zubah ke waqt qud 
maujood rehna mustahab hai. 


Zubh ke waqt yuN kahe: "bismillahi allahu akbar allahumma haaza minka 
wa laka allahumma taqabbal mini" ya" min fulan' (fulaaN ki jagah jis ki 
taraf se qurbaani ki jaa rahi ho uska naam le) 

GOSHT KI TAQSEEM 

wajib yeh hai ke gosht ka kuch hissa fageer ko diya jaaye. Sunnat yeh hai 
ke 1/3rd hissa khud khaaye, 1/3rd hissa hadya de aur 1/3rd hissa qairaat 
kare. Agar ek oogia(approx 30grams) qairaat kare aur baaqi qud khaaye 
to bhi jayez hai. 


Nafl hady se qud khaana mus'tahab hai lekin wajib hady se khaana jaayez 
nahi hai. Agar yateem ki taraf se zubah kare to na hadya kare aur na 
sada. 


Agar taqseem se pehle maalik mar jaaye to waaris khaane aur dene ka 
haqdaar hai. 


AIB-DAAR JAANWAAR 

Kaanay jaanwar ki qurbaani jaayez nahi hai. Aankh ba-zahir durust ho 
agar che us se nazar na aye to qurbaani jayez hai. Agar jaanwar andha ho 
aur donoN aankheN ba-zahir achi ho to qurbaani jayez nahi hai. 


In sab sifaat meiN se koi ek sifat agar jaanwar mein paayi jaaye to uski 
qurbaani jaayez nahi hogi: Itne dublay jaanwar ke haDDion meiN maGz 
na ho, langDay jaanwar, booDhe jaanwar jis ke pustaan sookh gaye, aise 
beemaar jis ki beemari saaf zahir ho, jis ka kaan/seengh aadha ya us se 
zyada kaTa hua ho ya seengh ka Gilaaf nikal gaya ho, jis ke 
zakar(penis)/qussiye(testes) kaTe hue hoN. 


NOTES: 

